Viimased uudised
Vaktsineerimise toetamiseks tõstab Eesti Haigekassa alates sellest nädalast mobiilsetes kabinettides COVID-19 vastase vaktsineerimise eest makstava süsti hindu, erisused hakkavad kehtima alates 500 ja alates 1000 süstist nädalas.
Varasemalt oli mobiilses kabinetis ühe vaktsiinisüsti hind 10.60. Lisatasu on mõeldud neile mobiilsetele ehk Eestis ringi liikuvatele vaktsineerijatele, kes teevad nädalas vähemalt 500 süsti. Sel puhul hakkab alates esimesest süstist vaktsineerija saama täiendavat tasu 8 eurot süsti kohta. Kui vaktsineerija teeb tuhat ja rohkem süsti nädalas, lisandub süsti hinnale alates esimesest süstist kümme eurot. Ehk rohkem kui 500 süsti puhul on süsti hinnaks 18.60 ja rohkem kui 1000 süsti puhul 20.60.
Lisaks annab iga kahekümnes vaktsineerimine eraldi juurde 50 eurot.
Haigekassa partnersuhtluse osakonna juhataja Marko Tähnas ütles, et COVID-19 haigus on kiiresti levimas ning raske haigestumise ja haiglaravi vältimiseks on vaktsineerimine ainus võimalus, mistõttu otsustati nende vaktsineerijate puhul, kes inimeste kodu lähedale kohale sõidavad ja kel on sellega seoses lisakulud, ka täiendavat tasu maksta.
„Soovime vaktsineerimisvõimalusi pakkuda väga erinevates asukohtades, kuid ainult vaktsineerijast ei piisa, inimesed, palun minge kaitsesüsti tegema, sest kolmas koroonalaine on kahjuks juba kohal ja kaitsesüst on kõige parem võimalus oma tervise kaitsmiseks,“ lisas Tähnas.
Vaktsineerimise hoogustamiseks ja selle tagamiseks, et riigis oleks sügiseks vähemalt 70% hõlmatus Covid-19 vastu immuniseerimisel, maksab haigekassa 1. juulist kuni 30. septembrini teenuseosutajatele lisaks tavapärastele tasudele ka lisaraha.
Eesti Haigekassa kutsub erasektori tervishoiuasutusi taas sõlmima lepingut, mis võimaldab Eesti elanikkonnale osutada COVID-19 haiguse vastast vaktsineerimisteenust.
Homsest, 18. maist alates kell 8.00 saab riigiinfo telefoni 1247 kaudu broneerida aega COVID-19 vaktsineerimiseks.
Täna, 17. mail õhtul alates kell 19 on COVID-19 vastu vaktsineerimiseks aja broneerimine avatud kõigile inimestele, kes on vähemalt 16 aastased.
Vähemalt 30aastased inimesed saavad COVID-19 vastu vaktsineerimiseks digiregistratuuris aega broneerima hakata alates laupäevast, 15. maist.
Esmaspäeva, 17. mai õhtul kell 19 avaneb digiregistratuuris broneerimisvõimalus kõigile alates vanusest 16 eluaastat.
Esmaspäevast, 17. maist alustavad tööd vaktsineerimiskeskused ja vaktsineerimine COVID-19 vastu avatakse kõigile täisealistele.